Diari Oficial de la Generalitat Valenciana


Sumari del DOGV 6333, del 16-08-2010 (2010/9211)

ACORD de 21 de maig de 2010, del Consell, pel qual s'autoritzen modificacions en el pressupost de la Conselleria d'Educació que inclouen generacions de crèdit per un import global de 8.004.941,95 euros, i ajustos en annexos de transferències corrents per un import global de 811.370 euros. Exp. 09.002/10-032.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6333

Data del DOGV
:   16-08-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/9211


Data del document
:   21-05-2010

Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 21 de maig de 2010, del Consell, pel qual s'autoritzen modificacions en el pressupost de la Conselleria d'Educació que inclouen generacions de crèdit per un import global de 8.004.941,95 euros, i ajustos en annexos de transferències corrents per un import global de 811.370 euros. Exp. 09.002/10-032. [2010/9211]  
El Consell, en la reunió del dia 21 de maig de 2010, va adoptar l'acord següent:  
A fi de regular la concessió d'un préstec de 8 milions d'euros per part del Ministeri d'Educació a la Generalitat, perquè esta concedisca una ajuda al projecte coordinat per la Universitat de València i la Universitat Politècnica de València, pel mateix import, a fi de l'execució del «Projecte associat Naunova, ciència per a la salut i la sostenibilitat/Ciutat de la innovació», es va subscriure un conveni específic el passat 28 de desembre, per al finançament de projectes de Campus d'Excel·lència Internacional. Per al seu desenvolupament pressupostari, resulta necessari i procedent habilitar els projectes financers corresponents en el capítol 8 del programa 422.60, Universitat i Estudis Superiors.  
D'altra banda, i derivat de la diferència entre els ingressos previstos del Programa d'Escoles Viatgeres, i l'import definitiu, cal generar crèdits per un global de 4.941,95 euros.  
Així mateix, la Conselleria d'Educació proposa determinat ajust entre línies genèriques del programa 422.30, Ensenyament Secundari i de Règim Especial, per un import de 811.370 euros.  
En conseqüència i en virtut del que disposen els articles 17 i 18 de la Llei 13/2009 de Pressupostos de la Generalitat per a l'exercici 2010, el Consell  
ACORDA  
Primer  
S'autoritza un augment en el pressupost d'ingressos en l'aplicació 911.00 «Préstecs rebuts a llarg termini d'ens del sector públic» per un import de 8.000.000 euros.  
Segon  
S'autoritza generar crèdit en el capítol 8 «Actius financers» del programa 422.60, Universitat i Estudis Superiors, per un import de 8.000.000 euros, així com la inclusió dels següents projectes financers:  
  
Tercer  
S'autoritza incrementar el pressupost d'ingressos en l'aplicació 401.01 «Transferències corrents finalistes de l'administració de l'Estat. Àrea d'Educació i Investigació», per un import de 4.941,95 euros.  
Quart  
S'autoritza generar crèdits en el pressupost de despeses, en les aplicacions 03.66.67.791.71.7 per un import de 451,95 euros, i 54.27.16.979.25.9 per un import de 4.490 euros.  
Cinqué  
S'autoritzen les modificacions següents en els annexos de transferències corrents de diferents programes que impliquen la supressió de la línia genèrica T7449:  
  
\* \* \* \* \* \* \* \* \* \*  
  
València, 21 de maig de 2010  
El vicepresident primer i secretari del consell,  
VICENTE RAMBLA MOMPLET